एक बार जब जज लोया ने कार्यभार संभाला तो शाह के वकील यह चाहते थे कि जल्दी से जल्दी अमित शाह को बरी किए जाने की याचिका पर सुनवाई हो जाए. लेकिन जज लोया ने निष्पक्ष ढंग से काम जारी रखा. इसी बीच वे अपने एक सहकर्मी की शादी में शामिल होने नागपुर गए और वहां उनकी मौत हो गई. इसके बाद जज गोसावी को नियुक्त किया गया और महीने भर के अंदर अमित शाह बरी हो गए. जिस सीबीआई ने कभी अमित शाह को अभियुक्त माना था और उन्हें गिरफ्तार किया था, उसने इस आदेश को चुनौती तक नहीं दी. शेख के भाई ने पहले चुनौती दी लेकिन बाद में याचिका वापस ले ली. अब अमित शाह बिल्कुल मुक्त हो गए.